ΓΡΑΠΤΗ ΕΡΩΤΗΣΗ P-2064/00

υποβολή: Luciana Sbarbati (ELDR) προς την Επιτροπή

(16 Ιουνίου 2000)

Θέμα: Ο ρόλος των εταιριών παροχής συμβουλών και παρακολούθησης των σχεδίων κατά την εκτέλεση του προγράμματος LIFE-Φύση

Σύμφωνα με τα όσα αναφέρονται στο τυποποιημένο έντυπο αίτησης για τα σχέδια LIFE-Φύση, εξωτερικοί φορείς παρέχουν στην Επιτροπή συμβουλές σχετικά με την παρακολούθηση των σχεδίων και τον έλεγχο της ορθότητας των προτάσεων από τυπικής και διοικητικής απόψεως. Οι εταιρίες παροχής συμβουλών δεν μπορούν να συμμετάσχουν στη σύλληψη ενός σχεδίου ή στη θέση σε εφαρμογή του από θεσμική ή οικονομική άποψη και οφείλουν να εξασφαλίζουν διαφάνεια και αμεροληψία για την ορθή άσκηση των καθηκόντων τους.

Θα μπορούσε η Επιτροπή να διευκρινίσει:

- ποιες είναι οι απαιτήσεις που πρέπει να πληρούν οι εταιρίες παροχής συμβουλών για να μπορούν να θεωρούνται ικανές να συνάπτουν συμβάσεις για την εκτέλεση του προγράμματος LIFE-Φύση;

- ποιο ρόλο πρέπει να διαδραματίζει μια εταιρία παροχής συμβουλών σύμφωνα με τους όρους της σύμβασης;

- κατά πόσο είναι καθήκον της εταιρίας παροχής συμβουλών να εκφράζει τη γνώμη της για τις στρατηγικές και του στόχους των σχεδιαζόμενων δράσεων;

- τι δαπάνες μπορούν να δικαιολογηθούν για τέτοιου είδους συμβάσεις;

Θα μπορούσε η Επιτροπή να διευκρινίσει κατά πόσο οιπεύθυνοι μια εταιρίας παροχής συμβουλών μπορούν να έχουν σχέσεις ή να καταλαμβάνουν στρατηγικές θέσεις στις εταιρίες ή στους οργανισμούς που επιλαμβάνονται των σχεδίων LIFE-Φύση;

Τέλος, θα μπορούσε να ανακοινώσει η Επιτροπή ποια μέτρα έχουν εγκριθεί για να εξασφαλισθεί το ότι θα τηρηθούν οι αρχές της δικαιοσύνης και διαφάνειας έναντι όλων εκείνων που συμμετέχουν στο πρόγραμμα LIFE-Φύση;

Απάντηση της κας Wallstrm εξ ονόματος της Επιτροπής

(11 Ιουλίου 2000)

Οι εξωτερικές ομάδες του προγράμματος Life-Nature, οι οποίες είναι επιφορτισμένες με τα καθήκοντα τηςποστήριξης της Επιτροπής, επιλέγονται με βάση τη δημόσια προκήρυξηποβολής προσφορών. Τα απαιτούμενα προσόντα αφορούν μεταξύ άλλων την επαγγελματική πείρα, τις ειδικές επιστημονικές γνώσεις, τη σύνθεση της ομάδας και τις γλωσσικές της γνώσεις καθώς και την ανεξαρτησία της έναντι των συνδιαγωνιζόμενων δημοπρατών.

Σύμφωνα με τους όρους της σύμβασης, ο σύμβουλος προσφέρει στην Επιτροπή τη συνδρομή του για τους επαφές με τους συνδιαγωνιζόμενους δημοπράτες και συνεπικουρεί τα διοικητικά όργανα κατά τη φάση τηςποβολής των αιτήσεων χορήγησης χρηματοοικονομικήςποστήριξης. Ο σύμβουλος προσφέρει, στις περιπτώσεις που αυτό είναι αναγκαίο, συμπληρωματικές τεχνικές και επιστημονικές πληροφορίες οι οποίες είναι χρήσιμες για την αξιολόγηση τωνποβαλλόμενων έργων. Ακολουθεί τις φάσεις τηςλοποίησης του κάθε έργου (ανάλυση των εφαρμοζόμενων μέτρων, παροχή τεχνικών συμβουλών για κάθε έκθεση δραστηριοτήτων που καταρτίζεται από τους δικαιούχους, αναλυτική σύνοψη των έμπρακτων μέτρων κάθε διετία, με αξιολόγηση, στο τέλος της ζωής κάθε έργου, των αποτελεσμάτων που προέκυψαν σε σύγκριση με τους αρχικούς στόχους). Ο σύμβουλος αποτελεί επίσης το μόνιμο κοινό συνδετικό κρίκο μεταξύ της Επιτροπής, των αποδεκτών, των εθνικών διοικητικών οργάνων και των τοπικών δήμων και κοινοτήτων, και συμβουλεύει τους αποδέκτες των ενισχύσεων στα θέματα της προπαρασκευής των εγγράφων που πρέπει ναποβληθούν στην Επιτροπή. Τέλος, ενθαρρύνει τις ανταλλαγές εμπειριών μεταξύ των διαφόρων έργων.

Οι γνώμες που διατυπώνονται από εξωτερικές ομάδες προορίζονται να τεθούνπόψη της Επιτροπής, στην οποία εναπόκειται να αποφασίσει σχετικά με την ακολουθητέα στάση σε συνάρτηση με το συγκεκριμένο έργο (καταβολές πληρωμών, αιτήσεις χορήγησης συμπληρωματικών πληροφοριών και αναθεώρηση των αντικειμενικών στόχων κάποιας δράσης). Οι επιλέξιμες δαπάνες των εξωτερικών ομάδων είναι κυρίως οι δαπάνες προσωπικού και τα έξοδα αποστολών.

Οι εξωτερικές ομάδες και τα μέλη του προσωπικού τους δεσμεύονται από τηνποχρέωση να διατηρήσουν αυστηρά την ανεξαρτησία τους έναντι των αποδεκτών των ενισχύσεων του Life-Nature. Δεν επιτρέπεται να αποδέχονται καμία ανταμοιβή, από την πλευρά τους, αλλά ούτε και να κατέχουν κάποια νευραλγική θέση, στα διευθυντικά τους όργανα, έστω και εάν οιπηρεσίες παρέχονται εθελοντικά για την διεκπεραίωση του κοινωφελούς έργου.

Η Επιτροπή καταβάλλει κάθε δυνατή προσπάθεια για να εγγυηθεί με τον καλύτερο δυνατό τρόπο η ισότιμη μεταχείριση των συνδιαγωνιζόμενων δημοπρατών για την ανάληψη έργων Life-Nature, εντός των ορίων των διαθέσιμων ανθρωπίνων πόρων. Χαρακτηριστικά αναφέρουμε τις συνεδριάσεις πληροφόρησης και κατάρτισης για τα προγράμματα Life-Nature, οι οποίες διοργανώνονται στα κράτη μέλη, και οι οποίες παραμένουν ανοιχτές σε όλους. Η Επιτροπή και οι εξωτερικές ομάδες δεν ικανοποιούν καμιά αίτηση παροχής πληροφοριών στα θέματα της επιλεξιμότητας ή της ποιότητας που πρέπει να έχει μία πρόταση η οποία βρίσκεταιπό επεξεργασία. Δεν αποδέχονται επίσης καμιά πρόσκληση να μεταβούν στον τόπο εκτέλεσης ενός έργου, πριν εκδοθεί η σχετική απόφαση συγχρηματοδότησης από την Επιτροπή.